Կանոսայի ամրոց

Կանոսայի ամրոց (իտալ.՝ Castello di Canossa), Մաթիլդա Տոսկանացու ավերված ամրոց Ապենինյան լեռներում, որը գտնվում է Ռեջո նել Էմիլիա քաղաքից 18 կիլոմետր հեռավորության վրա։ 1077 թվականին, երբ կառույցը դեռ ամրոց չէր ճանաչվել, Սրբազան Հռոմեական կայսրության կայսր Հենրիխ IV-ը, կատարել է «երթ դեպի Կանոսա»։ Այդպիսով նա նվաստորեն դուրս է եկել Հռոմի պապ Գրիգոր VII-ի դեմ։ Այդ իրադարձություններից քիչ առաջ, կայսր Հենրիխ IV-ը պայքարում էր կաթոլիկ եկեղեցու դեմ ինվեստիտուրայի համակարգի կայերական իշխանության համար։ Նա դա անում է, որպեսզի եպիսկոպոսները նշանակվեն միապետի կողմից, այլ ոչ թե պապական կառավարության։ Հռոմի պապ Գրիգոր VII-ը եկեղեցուց վտարել է կայսրին և հայտարարել գահընկեց։ Եվ այդ ժամանակ՝ 1077 թվականի հունվարին, գահընկեց արված գերմանական կայսր Հենրի IV-ը երեք օր Հռոմի պապից ներողություն է խնդրել, ծնկի գալով Մաթիլդայի ամրոցի պատուհանների տակ, որտեղ հյուրընկավել էր Գրիգոր VII-ը։ Ինչպես ասում են ժամանակակիցները, Գրիգոր VII-ը այդպես էլ չներեց գահընկեց արված կայսերը։ Նսեմացված Հենրի IV-ը հեռացել է՝ երդվելով Հռոմի պապից վրեժ լուծել։ 1092 թվականին Հենրի IV-ը իր երրորդ իտալական արշավանքի ժամանակ ռազմական պարտություն է կրել Կանոսայի մոտ Մաթիլդայի զորքերից։ Այժմ Կանոսիայի ամրոցը վերածվել է ավերակների, որի հետագա փլուզումը կանխվել է, շնորհիվ վերականգնողական աշխատանքների։ 1878 թվականին Իտալիայի հանրապետությունը գնել է ամրոցի ավերակները կոմս Վալենտայնից և հայտարարել է այն ազգային հուշարձան։ Արտաքին հղումներ Տեղեկություն Կանոսիայի ամրոցի մասին Արխիվացված 2011-09-07 Wayback Machine (իտալ.) Տես նաև Գրիգորյան բարեփոխում Գնալ Կանոսա Ծանոթագրություններ